EkBass/fiwiki-20250220-pages-articles huggingface dataset:
Keisha Castle-Hughes

Keisha Castle-Hughes (s. 24. maaliskuuta 1990) on uusiseelantilainen näyttelijä. Castle-Hughes syntyi Länsi-Australiassa ja muutti nelivuotiaana Uuteen-Seelantiin, jonka kansalaisuuden hän sai vuonna 2001. Hän oli vuonna 2003 ehdolla parhaan naispääosan Oscar-palkinnon saajaksi esikoisroolistaan elokuvassa Valasratsastaja. Hän oli silloin 13-vuotias, mikä teki hänestä nuorimman tässä kategoriassa Oscar-ehdokkuuden saaneen (Quvenzhané Wallis rikkoi Castle-Hughesin ennätyksen vuonna 2013). Myöhempiä rooleja Castle- Hughesilla on ollut esimerkiksi elokuvissa Star Wars: Episodi III – Sithin kosto (2005) ja Matkalla Beetlehemiin (2006) sekä televisiosarjoissa The Almighty Johnsons (2011–2013) ja Game of Thrones (2015–2017). Castle- Hughesilla on 25. huhtikuuta 2007 syntynyt tytär. == Lähteet == Luokka:Uusiseelantilaiset näyttelijät Luokka:Vuonna 1990 syntyneet Luokka:Elävät henkilöt
Caruaru

Caruaru [-ru´] on kaupunki Brasilian koillisosassa Pernambucon osavaltiossa. Kaupunki sijaitsee noin 120 kilometriä Recifestä itään. Vuonna 2000 siellä asui 253 000 henkeä. Caruaru on paikallisen maatalousalueen kauppakeskus. Siellä on myös elintarviketeollisuutta.CD-Facta 2005 == Lähteet == ==Aiheesta muualla== Luokka:Pernambucon kunnat
Hugo Dingler

Hugo Albert Emil Hermann Dingler (7. heinäkuuta 1881 München, Saksa – 29. kesäkuuta 1954 München, Länsi-Saksa) oli saksalainen tiedemies ja filosofi. Dingler kannatti arjalaista fysiikkaa ja vastusti Albert Einsteinin suhteellisuusteoriaa. == Elämäkerta == Dingler syntyi vuonna 1881 Münchenissä, Saksassa. Hänen isänsä Hermann Dingler oli Karl Wilhelm von Nägelin assistenssi ja myöhemmin kasvitieteen professori Aschaffenburgissa ja äiti saksalaisen kemistin Emil Erlenmeyerin tytär Maria. Lukio-opintojen loputtua Aschaffenburgissa, Dingler opiskeli matematiikkaa ja fysiikkaa Erlangenissa, Göttingenissä ja Münchenissä. Häntä opetti muun muassa Ferdinand von Lindemann, Felix Klein, Johannes Stark ja Walter Lietzmann. Dingler väitteli filosofian tohtoriksi vuonna 1906 Aurel Vossin ohjaamana. Dingler ei saanut hakemaansa matematiikan dosentin virkaa, hänelle tosin annettiin toinen virka. Dingler kääntyi myöhemmin matematiikasta tieteenfilosofiaan. Dingler sai professuurin Darmstadtista, mutta hänet erotettiin kaksi vuotta myöhemmin. Dingler uskoi, että juutalaiset olivat syyllisiä. Todellinen syy kuitenkin oli yliopiston yleinen menojensupistaminen. Dingler liittyi kansallissosialistiseen puolueeseen vuonna 1940 ja sai puolueen kautta itselleen työpaikan. Dinglerin vuonna 1944 julkaistusta teoksesta Lehrbuch der Exakten Naturwissenschaften vain 30 kappaletta säästyi sodan yli. == Teokset == *Beitrage zur Kenntnis der infinitesimalen Deformation einer Flaeche, Amorbach, 1907, väitöstyö. *Grundlinean einer Kritik und exakten Therie der Wissenschften, 1907. *Kritische Bemerkungen zu den Grundlagen der Relativitaetstheorie, Physikalische Zeitschrift vol 21, (1920), 668–675. *Metphysik als Wisenschaft under Primat der Philosophie, München, 1926. *Philosophie der Logik und Arithmetik, München, 1931. *Geschichte der Naturphilosophie, Berliini, 1932. *Die Grundlagen der Geometrie, Stuttgart, 1933. *Das System, München 1933 *Das Handlen im Sinne des hoechsten Zieles München, 1935 *Vom Tierseele zur Menschenseele, 1941, Leipzig. *Lehrbuch der Exakten Naturwissenschaften, Berliini, 1944. Paul Lorenzenin uudelleen muokkaama: Aufbau der Fundamentalwissenschaften, München, 1964. *Grundriss der methodischen Philosophie, Fuessen, 1949 *Ergreifung des Wirklichen, München 1955. == Lähteet == Luokka:Saksalaiset filosofit Luokka:Vuonna 1881 syntyneet Luokka:Vuonna 1954 kuolleet
Grace Ogot

Grace Emily Ogot (o.s. Akinyi, 15. toukokuuta 1930 – 18. maaliskuuta 2015 Nairobi) oli kenialainen kirjailija. Hän oli vuodesta 1959 naimisissa historioitsija Bethwell Allan Ogotin kanssa. Afrikan merkittävimpien naiskirjailijoiden joukkoon lukeutuneen Ogotin ensimmäinen romaani The Promised Land oli vuodelta 1966. Teosten aiheet olivat usein läheisesti kirjailijan itäafrikkalaisiin kotiseutuihin liittyviä. Ogot tuli tunnetuksi myös novelleillaan, joita hän sai julkaistuiksi jo ennen menestymistään romaanikirjailijana. ==Lähteet== Luokka:Kenialaiset kirjailijat Luokka:Vuonna 1930 syntyneet Luokka:Vuonna 2015 kuolleet
Nils Abraham af Ursin

Nils Abraham af Ursin (vuoteen 1845 Ursin; 17. elokuuta 1785 Iitti – 17. marraskuuta 1851 Helsinki) oli suomalainen lääkäri, professori ja yliopiston rehtori. Hänen mukaansa on nimetty Helsingin Eirassa Ursinin kallio, entinen Ursinin luoto. Kallion luokse rakennettiin uimalaitos, joka purettiin lopullisesti 1934. Af Ursin oli kirurgian ja lapsenpäästöopin apulainen Turun akatemiassa 1813–1818, anatomian prosektori 1818–1825, anatomian ja fysiologian professori Turussa ja Helsingissä, Helsingin yliopiston rehtori 1839–1845. Hän pyrki edistämään fysiologian tutkimusta ja oikeuslääketiedettä. Tiukkuutensa vuoksi hän joutui huonoihin väleihin opiskelijoiden kanssa. Nils Ursin aateloitiin vuonna 1845, kun hän jätti rehtorin viran. Juristi ja valtiopäivämies Nils af Ursin (1819–1867) oli Nils Abraham af Ursinin ja hänen puolisonsa Gustava Vilhelmina Barckin poika. Viitattu 11.12.2020. ==Lähteet== ==Kirjallisuutta== * Railo, J. E.: Nils Abraham af Ursin 1785–1851: Anatomian professori, yliopiston rehtori ja käytännön lääkäri. Hippokrates 8/1992, s. 75–98. ==Aiheesta muualla== * Luokka:Turun akatemian professorit Luokka:Keisarillisen Aleksanterin-Yliopiston professorit Luokka:Keisarillisen Aleksanterin-Yliopiston rehtorit Luokka:Suomalaiset lääkärit Luokka:Suomalaiset aateliset Luokka:Vuonna 1785 syntyneet Luokka:Vuonna 1851 kuolleet Luokka:Suomalaiset professorit
Claus Ogerman

Claus Ogerman (29. huhtikuuta 1930 – 8. maaliskuuta 2016) oli Grammy-palkittu saksalainen säveltäjä, sovittaja ja orkestroija, joka tunnetaan muun muassa Antônio Carlos Jobimin kanssa tehdystä yhteistyöstä. Ogerman syntyi Racibórzissa nykyisen Puolan alueella ja aloitti uransa pianistina. Hän oli sovittajana tuottelias ja saavutti menestystä useiden musiikkilajien parissa. Saksassa työnsä aloittanut Ogerman muutti vuonna 1959 Yhdysvaltoihin. Hän jatkoi uraansa yli 70-vuotiaaksi, ja 2000-luvulla hän sovitti muun muassa Diana Krallin albumin The Look of Love (2001). == Lähteet == * Marc Myers: Claus Ogerman (1930-2016), JazzWax. 2017-10-17. * Barbara J. Major: The Work of Claus Ogerman (biography, discography), 2014-2016. * Klaus Ogermann, Internet Movie Database Luokka:Grammy-palkinnon saajat Luokka:Saksalaiset muusikot Luokka:Vuonna 1930 syntyneet Luokka:Vuonna 2016 kuolleet
Jormas (albumi)

Jormas on suomalaisen pop-yhtye Jormasin debyyttialbumi vuodelta 1966. Alun perin sen julkaisi Westerlund, mutta Fennica Records julkaisi levystä uusintapainoksen vuonna 1988. == Kappaleet == === A-puoli === # # # # # # === B-puoli === # * # # # # # == Muusikot == * Pepe Willberg: laulu (A2) ja kitara * Raul Wikström: laulu (B3) * Hasse Walli: kitara * Kicke Bergholm: basso * Kurt Mattson: rummut * Anders "Henkan" Henriksson: piano (B3) Luokka:Vuoden 1966 esikoisalbumit Luokka:Jormasin albumit
21 romanttista laulua

21 romanttista laulua on suomalaisen laulajan Paula Koivuniemen kokoelma- albumi. Se julkaistiin vuonna 1990. == Kappaleet == # # # # # # # # # # # # # # # # # # # # # Luokka:Vuoden 1990 kokoelma-albumit Luokka:Paula Koivuniemen albumit
Ylermi

Ylermi on suomalainen miehen etunimi. Ylermi on ilmeisesti Eino Leinon keksimä nimi.Kustaa Vilkuna: Etunimet, artikkeli Ylermi Hän antoi sen Helkavirsiä- kokoelmansa erään mahtirunon päähenkilölle, korskealle, pakanalliselle talonpojalle. Ylermiä on käytetty myös Yrjön kutsumanimenä eräissä osissa Suomea. Nimi otettiin almanakkaan vuonna 1929, ja nimipäivä on 6. toukokuuta. Vuoden 2019 loppuun mennessä nimen Ylermi on Digi- ja väestötietoviraston tietojen mukaan saanut 1 037 henkilöä, joista viisi on naisia. == Tunnettuja Ylermejä == * Ylermi Kuula, urkuri, kuoronjohtaja, musiikinopettaja ja kanttori * Ylermi Rajamaa, näyttelijä ja muusikko * Ylermi Runko, Elannon pääjohtaja ja kunnallispoliitikko. == Lähteet == Luokka:Etunimet
Somalian vaakuna

Somalian vaakuna otettiin käyttöön 10. lokakuuta 1956. Leopardit tukevat vaakunaa, jonka keskellä oleva tähti on myös Somalian lipussa. Vaakuna oli käytössä jo Italian Somalimaan aikana. Luokka:Valtioiden vaakunat Vaakuna
18 suosittua levytystä

18 suosittua levytystä on suomalaisen laulajan Paula Koivuniemen vuonna 1989 julkaistu kokoelmalevy. == Kappaleet == # # # # # # # # # # # # # # # # # # == Lähteet == Luokka:Vuoden 1989 kokoelma-albumit Luokka:Paula Koivuniemen albumit
Pirkan Hiihto

Pirkan Hiihto on laturetki, joka hiihdetään vuosittain maaliskuun ensimmäisenä sunnuntaina Kankaanpään Niinisalosta Ylöjärven Teivoon. Pirkan Hiihdon pituus on 90 kilometriä. Pirkan Hiihdon järjestää Pirkan Hiihto ry. == Historia == Pirkan Hiihdon ovat ideoineet Erkki Palolampi ja Lauri Pihkala, ja ensimmäinen Pirkan Hiihto hiihdettiin 6. maaliskuuta 1955 jolloin maalin saavutti 381 hiihtäjää. Pirkan Hiihdon osallistujamäärä on 2000-luvun lopulla ollut kahdentuhannen ja kolmentuhannen välillä. Suurimmat osallistujamäärät saavutettiin 1980-luvun alussa, jolloin päästiin yli viiteentuhanteen hiihtäjään. Pirkan Hiihdon maali sijaitsi ainakin vuoteen 1975 saakka Lamminpään urheilukentällä. Teivon raviradan valmistuttua maalipaikka siirrettiin nykyiselle paikalle. Lumipulan vuoksi kilpailu on jouduttu lyhentämään 70 kilometriin vuonna 1990 ja perumaan kokonaan vuosina 2014 , 2017 ja 2020 . Vuoden 2021 hiihto peruttiin koronavirustilanteen vuoksi. == Reitti == Pirkan Hiihdon reitti seurailee Pohjankankaan harjumaisemia Niinisalosta Kuninkaanlähteen, Jämin, Varppeen ja Vatulan kautta Hämeenkyrön lentokentälle, jossa on reitin puoliväli. Lentokentältä reitti jatkuu Kyröskosken, Lintuharjun, Rokkakosken, Pentinmaan ja Julkujärven kautta Teivon raviradalle, jossa on maali. Mainituissa paikoilla on järjestetty huolto. Reitin alkuosa on profiililtaan melko tasainen, vaativimmat nousut ovat Kyröskosken jälkeen ja Rokkakoskella, jossa nousua tulee 85 metriä kolmen kilometrin matkalla. Pirkanhiihtopäivänä on mahdollista hiihtää Retki-Pirkka 52 km (p/v) Niinisalosta Kyröskoskelle ja Puoli-Pirkka 45 km (p/v) Hämeenkyrön lentokentältä Teivoon. Retki-Pirkan maasto on Puoli-Pirkan maastoa helpompaa vähäisempien korkeuserojen vuoksi. Molemmat hiihdot hiihdetään Pirkan Hiihdon reittiä pitkin. Reppuhiihto on Pirkan Hiihdon suoritus, joka hiihdetään Pirkan Hiihdosta seuraavana lauantaina Pirkan Hiihdon reittiä pitkin. Reppuhiihdossa ei ole ajanottoa eikä huoltoa muualla kuin Kyröskoskella. == Voittajia == Voittajien listalta löytyy muun muassa Veikko Hakulinen yleisestä sarjasta vuonna 1966. Eniten vuosina 1973–1988 hiihdetyn kilpasarjan voittoja on Pentti Tornilla, joka voitti kisan neljästi vuosina 1982–1985. Eniten Pirkan Hiihdon voittoja on Pekka Virtakoivulla. Hän voitti kilpasarjan vuosina 1987–1988 (kilpasarja lopetettiin vuonna 1989 ja yhdistettiin yleiseen sarjaan), ikämiessarjan (p) vuosina 1990–1998 sekä veteraanisarjan (p) vuosina 1999–2004. Naisten sarja on hiihdetty vuodesta 1973 lähtien, ja sen on voittanut Orvokki Pajunen kuudesti ja Sisko Kainulainen viidesti. ==Katso myös== Pirkan hiihto on yksi neljästä Pirkan Kierrokseen kuuluvasta kuntotapahtumasta. Muut tapahtumat ovat: * Pirkan Hölkkä * Pirkan Pyöräily * Pirkan Soutu ==Lähteet== ==Aiheesta muualla== * Pirkan Kierros * Pirkan Hiihto Luokka:Suomen hiihtokilpailut Luokka:Suomen maastohiihto
Eichman

Eichman oli kauppiassuku 1600-luvulla Turussa. Suku on luultavasti lähtöisin Saksasta. == Henkilöitä == Ensimmäinen turkulainen kauppias (oluenpanija, silkkikankaanmyyjä) oli Caspar Eichman jo 1628, oman ilmoituksensa mukaan vuodesta 1615. Hän asui Luostarin Jokikadulla ja toimi raatimiehenä Turussa 6.6.1632-1649. Valvoi sisarensa etuja Mårten Friisin perunkirjoituksessa 2.1637; hänellä oli tuolloin myös omia saatavia. Pormestariksi Uuteenkaupunkiin 1649, jossa virassa oli kuolemaansa asti. Lisäksi hän oli Vaasaporin kreivikunnan hopmannina 1651-1654 sekä vt. päällysmiehenä ja pikkutullin ja aksiisin vuokraajana 1653-1655. Casper Eichman oli Turun edustaja valtiopäivillä 1635 ja 1644 sekä Uudenkaupungin 1655, 1657 ja 1659-1660. Caspar haudattiin 26.1.1668 Turun tuomiokirkkoon. Voidaan arvioida, että Caspar oli syntynyt n. 1590. Turussa vaikutti myös lyypekkiläinen kauppias Joachim Eichman, joka sai porvarinoikeudet Lyypekissä 1617. Joachim Eichman hukkui kauppamatkalla Turkuun 1638, jonka jälkeen hänen leskensä ja lapsensa perivät hänen talonsa Lyypekissä. Tästä päätellen Joachim Eichman oli Caspar Eichmanin aikalainen - luultavasti samaa ikää. Suomeen tuli myöhemmin myös toinen Eichman -suku Rügenwaldista. == Lähteet == Luokka:Suomalaiset suvut
Sincerely!

Sincerely! on suomalaisen popyhtye Jormasin toinen studioalbumi. Se julkaistiin vuonna 1968, Suomen lisäksi ainakin Ruotsissa, Saksassa ja Englannissa. == Kappaleet == ===A-puoli=== # "I Can't Break The Habit" (Keller-Fizpatrick-Wood / Keller-Fizpatrick-Wood / Jormas) \- 2:09 # "Emperor's Silky Knickers" (Matti Oiling / - / Jormas) \- 6:16 # "Funny How Time Slips Away" (Willie Nelson / Willie Nelson / Jormas) \- 3:56 # "I Loved My Horse" (Seppo Keurulainen / Seppo Keurulainen / Jormas) \- 2:03 # "You're So Good To Me" (Andrew Oldham-Charles Bell-Dave Skinner-Andrew Rose / Andrew Oldham-Charles Bell-Dave Skinner-Andrew Rose / Jormas) \- 2:09 ===B-puoli=== # "Listen To My Song" (Pertti Willberg / Pertti Willberg / Jormas) \- 2:02 # "Daddy's Doesn't Like My Baby" (Pertti Willberg / Pertti Willberg / Jormas) \- 2:41 # "Mamba's Tune" (Arto Koskinen / - / Jormas) \- 2:33 # "Let Me Go" (Denny Laine-Mike Pinder / Denny Laine-Mike Pinder / Jormas) \- 3:18 # "I Can't Hold On Much Longer" (Paul Jones / Paul Jones / Jormas) \- 3:16 == Muusikot == * Pepe Willberg: laulu (A1, A3, A4, A5, B2, B3, B4, B5) * Seppo Keurulainen: kitara (ei A3), taustalaulu * Arto Koskinen: urut (A1, A2, A4, A5, B1, B2, B3, B5), piano (A3, B4) * Kicke Bergholm: basso, taustalaulu * Matti Oiling: rummut Luokka:Vuoden 1968 albumit Luokka:Jormasin albumit
Veroparseli

Veroparseli on veroesine, maanviljelystä, karjanhoidosta tai muusta maaelinkeinosta saatu tuote, joka vuosittain vahvistettiin verona maksettavaksi kruunulle, mutta myös kirkolle, läänityksen haltijalle tai maan vuokranantajalle. Veroparseli eli tuotteina suorittava vero on työsuoritusveron ohella vanhin tapa kerätä ja vastaanottaa verosuorituksia. Muinainen kirjoitustaidon kehittyminen on osittain tapahtunut juuri veronmaksun muistiinmerkitsemiseksi. Verojen maksuksi käytetyt tuotteet vaihtelivat eri osissa maata. Suomessa saaristossa maksettiin suuri osa veroista kaloina, mutta sisämaassa oli aiemmin riista, myöhemmin esimerkiksi vilja ja voi verotukseen käypiä tuotteita. Tultaessa 1500-luvulle veroparseleiden määrää rajattiin kahteenkymmeneen tuotteeseen. Tuotevalikoima oli kasvanut, ja eri paikkakunnilla niiden oli kuitenkin vastattava suuruudeltaan toisiaan. Tämä teki veronkeruusta erittäin hankalaa. Kun lisäksi usein oli kyse pilaantuvista ruokatarvikkeista, veronkannon oli tapahduttava melko lähellä tuotantopistettä. Myös tämä aiheutti verojen jähmettymisen paljolti paikalla käytettäviksi. Usein vero oli myös ammattikohtainen. 1604 mainitaan verollepanossa metsästyksestä vero; joka jousen käyttäjäksi pystyvältä mieheltä 10 näädän nahkaa. Koska näätäeläimiä ei usein saatu tarpeeksi, määrättiin maksu myöhemmin oravan- tai muina nahkoina. Pietari Brahe ehdotti 1630-luvulla, että verot kannettaisiin vain neljänä parselina: viljana, voina, kaloina ja tervana. Tämä veronmääräytymistä ja -kantoa helpottava esitys jäi kuitenkin toteutumatta, ja vasta 1840-luvulla tuli veronkantoon suuria muutoksia. Ensinnäkin käyttöön otettu verorupla määrättiin veroluvuksi, joka kohteli veronmaksajia lähes samalla tavoin eri puolilla maata. Lisäksi veroparselit määrättiin suoritettaviksi viljana, kaurana, voina tai talina. Näistäkin voi ja tali poistettiin veroparseleiden listalta, ja lopulta tuotteina maksettava vero poistui kokonaan Suomesta 1920-luvun kuluessa, sillä eihän enää ollut torppareitakaan, joiden oli osa maanvuokrasta suoritettava erilaisina tuotteina. ==Lähteet== *Eero Kivikari, Veroparseli. Iso tietosanakirja, osa 15. Otava, Helsinki, 1939, s. 324. *Veroparselit, Historian suursanakirja, WSOY, Helsinki, 1998, s.574. ===Viitteet=== Luokka:Verotuksen historia
Oskar Uotila

Oskar Favén (kirjailijanimi Oskar Uotila, 21. syyskuuta 1853 Urjala – 10. heinäkuuta 1903 Kylmäkoski) oli suomalainen runoilija ja yliopiston lehtori. Favénin vanhemmat olivat ratsutilallinen, valtiopäivämies Antti Uotila ja Ulrika Maria Laatu. Hän pääsi ylioppilaaksi Jyväskylän alkeisopistosta 1870 ja suoritti Helsingin yliopistossa tuomarintutkinnon 1874 ja yleisen oikeustutkinnon 1878. Favén sai varatuomarin arvon 1878. Favén oli Helsingin yliopiston lainopillisen tiedekunnan ylimääräinen suomen kielen lehtori 1882–1900. Sen lisäksi että hän kirjoitti runoja, joita julkaistiin pääasiassa sanomalehdissä ja kirjallisissa albumeissa. Runoilijan kuoleman jälkeen hänen poikansa Pertti Uotila julkaisi kahdessa osassa isänsä Kootut runoteokset (1911), joiden jälkimmäinen osa sisältää suomennoksia. Favén suomensi esimerkiksi Friedrich Schilleriä, Sándor Petőfiiä, Dantea, Robert Burnsia ja Heinrich Heinelta myös kokoelman Runoelmia (1887). Favénin veli oli taidemaalari Aukusti Uotila. Hänen poikansa oli taidemaalari Antti Favén ja hänen puolisonsa vuodesta 1879 oli Ida Berta Hildegard Favén, o.s. Hjelt. == Tuotanto == === Omat teokset === * Kootut runoteokset 1–2 (Suomalainen Kustannus Oy Kansa 1911) * Runoelmia (G. W. Edlund 1887) === Suomennokset === * Annerstedt, Per Samuel Ludvig: Tuomarin prosessia johtavasta toimesta siviilisissä oikeusriidoissa (G. W. Edlund 1887) * Bergh, Edvard: Neuvonantaja lakiasioissa joka miehelle (G. W. Edlund 1884) * Ruotsin valtakunnan laki, hyväksytty ja noudatettavaksi otettu valtiopäivillä v. 1734 (yhdessä Arvid Genetzin ja J. G. Sonckin kanssa; Suomalaisen Kirjallisuuden Seura 1896) == Lähteet == == Aiheesta muualla == *Heine, Heinrich: Runoelmia Gutenberg- projektissa Luokka:Suomalaiset runoilijat Luokka:Suomalaiset opettajat Luokka:Vuonna 1853 syntyneet Luokka:Vuonna 1903 kuolleet
Pepen parhaat

Pepen parhaat on suomalaisen yhtyeen Jormasin kokoelma-albumi vuodelta 1972. Se julkaistiin laulaja Pepe Willbergin nimellä, hänen silloisen suuren suosionsa vuoksi. Tosiasiassa kokoelman kappaleista vain ”Elää” on levytetty alun perin Willbergin omalla nimellä. Suurin osa muista on tehty Jormas- yhtyeen kanssa ja niissä kokoonpanona Pepe Willberg (laulu, kitara), Hasse Walli (kitara), Kicke Bergholm (basso), Arto Koskinen (kosketinsoittimet) ja Matti Oiling (rummut). Levy julkaistiin uudelleen vuonna 1979, sekä LP:nä että C-kasettina. == Kappaleet == ===A-puoli=== # ”Saat miehen kyyneliin” (To Make A Big Man Cry) (Les Reed-Peter Callander / Jyrki Lindström / Björn Börklöf) \- 2:54 (äänitetty 1966) # ”Taivas vain tietää” (God Only Knows) (Brian Wilson / Jyrki Lindström / Björn Björklöf) \- 2:32 (äänitetty 1966) # ”Elää” (To Give) (Bob Crewe - Robert Gaudio / Reino Bäckman / Nacke Johansson) \- 3:05 (äänitetty 13.5.1968) # ”Kenties, kenties” (Hello Goodbye) (John Lennon-Paul McCartney / Jorma Koski / Jormas) \- 3:29 (äänitetty 7.1.1968) # ”Day's Nights” (Pepe Willberg–Seppo Keurulainen / Pepe Willberg–Seppo Keurulainen / Jormas) \- 2:25 (äänitetty 1966) # ”Se onnistuu” (Against The Wall) (Al Saxon / Jyrki Lindström / Nacke Johansson) \- 2:44 (äänitetty 13.5.1968) ===B-puoli=== # ”Rööperiin” (Penny Lane) (John Lennon-Paul McCartney / Juha Vainio / Björn Björklöf) \- 2:46 (äänitetty 1967) # ”Kuin yö” (Unchained Melody) (Alex North / Jyrki Lindström / Jormas) \- 3:36 (äänitetty 1967) # ”Riski Riitta” (Lovely Rita) (John Lennon-Paul McCartney / Juha Vainio / Jormas) \- 2:10 (äänitetty 1967) # ”Alusta mä kaiken alkaisin” (Everybody Knows) (Les Reed / Juha Vainio / Björn Björklöf) \- 2:18 (äänitetty 7.1.1968) # ”Go Now” (Lee Erwin-Mel Howard / Lee Erwin-Mel Howard / ?) \- 3:28 (äänitetty 1965) # ”Luokses palaan taas” (Here It Comes Again) (Les Reed / Jyrki Lindström / ?) \- 2:50 (äänitetty 1967) Luokka:Vuoden 1972 kokoelma- albumit Luokka:Pepe Willbergin albumit Luokka:Jormasin albumit
William Klein

William Klein (19. huhtikuuta 1926 New York, New York, Yhdysvallat – 10. syyskuuta 2022 Pariisi) oli yhdysvaltalainen elokuvaohjaaja ja valokuvaaja. Valokuvauksesta hän voitti vuonna 1957 Nadar-palkinnon. Huolimatta siitä, että Klein syntyi ja opiskeli New Yorkissa, hän loi työuransa pääosin Ranskassa. Muutamia elokuvia ovat Qui êtes-vous, Polly Maggoo? (1966) ja Mister Freedom (1969). Kleinille myönnettiin vuonna 1967 Jean Vigo -palkinto. Vuonna 1990 hän sai kansainvälisen Hasselblad-palkinnon. Klein syntyi juutalaiseen sukuun. Hän saapui Pariisin ensimmäistä kertaa kesällä 1947 ja toimi vuoteen 1965 Voguen muotikuvaajana. ==Lähteet== Luokka:Yhdysvaltalaiset elokuvaohjaajat Luokka:Yhdysvaltalaiset valokuvaajat Luokka:Vuonna 1926 syntyneet Luokka:Vuonna 2022 kuolleet
Kuntoklubi

Kuntoklubi on paikka, joka tarjoaa liikuntapalveluja pääsääntöisesti vain klubin jäsenille. Kuntoklubi voi olla joko kokonaan tai osittain suljettu muilta kuin sen jäseniltä. Jäsenyyttä voidaan anoa joko suoraan klubilta tai olemassa olevien jäsenien suosituksesta. Valikoimaan kuuluu perinteisen kuntosalin lisäksi ryhmäliikuntaa sekä mahdollisesti erilaisia palloilulajeja tai vesiurheilumahdollisuuksia. Erilaiset ohjauspalvelut, kuten personal trainer -palvelut kuuluvat yleensä kuntoklubin jäsenyyteen, ilman erillistä veloitusta. Suomessa on useita valtakunnallisia kuntoklubiketjuja, ja lisäksi ketjuista riippumattomia kuntoklubeja. == Katso myös == * Kuntosali ===Kuntosaliketjuja=== *CMS *Fitness24Seven * Motivus * SATS ==Aiheesta muualla== * Ryhmäliikuntatuntien arvioita Luokka:Kuntoilu
Ulkomaalaisen omaisuuden hoitokunta

Ulkomaalaisen omaisuuden hoitokunta (myös Ulkomaisen omaisuuden hoitokunta, lyhenne UOH) oli Suomen valtion toimielin, joka toimi kahdessa vaiheessa jatkosodan aikana ja sen jälkeen. Ensimmäisen kerran hoitokunta asetettiin vuonna 1942 vastaamaan vallatuilla alueilla olevasta neuvostoliittolaisesta omaisuudesta. Hoitokunta perustettiin uudelleen Moskovan välirauhan ehtojen velvoittamana[21. toukokuuta 1946 huolehtimaan Suomessa olevan saksalaisen omaisuuden luovuttamisesta Neuvostoliitolle. Rauhansopimuksen 15 pykälän mukaisesti: Suomi sitoutuu sotasaaliina luovuttamaan Liittoutuneiden (Neuvostoliiton) Ylimmälle Sotilasjohdolle kaiken Suomen alueella olevan Saksalle ja sen vasalleille kuuluvan sotilasomaisuuden sekä näille maille kuuluvat ja Suomen aluevesillä olevat sota- ja muut alukset. Sotilasomaisuuteen laskettiin myös joukko teollisuuslaitoksia ja muita yrityksiä. Niihin kuuluivat muun muassa Tikkakoski Oy sekä AEG:n Suomen tytäryhtiö. Näitä ei suoranaisesti siirretty Neuvostoliitolle, vaan sille siirtyi yritysten osake-enemmistö. Yritysten määräysvalta siirrettiin ensiksi Ulkomaalaisen omaisuuden hoitokunnalle. Hoitokunnan työ eteni "loppuvaiheeseen" vuoden 1947 helmikuun lopulle tultaessa, jolloin neuvostoliittolaiset olivat ottaneet yritykset tosiasialliseen hallintaansa ja hoitokunta luovutti toimintakertomuksensa ulkoministeriölle. ==Lähteet== * Venäläisten hallintaan 23 teollisuuslaitosta: 40 yhtiön saksalaiset osakkeet Neuvostoliitolle (Helsingin Sanomat 23. helmikuuta 1947) * Ulkoasiainhallinnon arkiston signumluettelo * * ==Aiheesta muualla== *Neuvostoliitolle pakkoluovutetut saksalaisomisteiset yhtiöt Suomessa. Luokka: Suomen taloushistoria Luokka:Moskovan välirauha
Barry Ferguson

Barry Ferguson, MBE (s. 2. helmikuuta 1978, Hamilton) on skotlantilainen jalkapalloilija, pelipaikaltaan keskikenttäpelaaja. Hän pelasi pitkään Skotlannin Valioliigan Rangersissa ja toimi sekä Rangersin että Skotlannin maajoukkueen kapteenina. Ferguson on Rangersin kasvatti. Seuran edustusjoukkueessa hän debytoi vuonna 1997. Rangersin lisäksi Ferguson on edustanut muun muassa Englannin Valioliigan Blackburn Roversia vuosina 2003–2005 sekä myöhemmin Birmingham Cityä ja Blackpoolia. Hän on saavuttanut urallaan useita Skotlannin liiga- ja cup-mestaruuksia. Skotlannin maajoukkueessa Ferguson debytoi vuonna 1998. Häntä pidettiin aikanaan yhtenä Skotlannin tärkeimmistä pelaajista. Kaikkiaan hän pelasi 45 maaottelua, niistä viimeisen vuonna 2009, ja teki niissä kolme maalia. == Saavutukset == *Skotlannin Valioliigan mestaruus 1999, 2000, 2003, 2005 *Skotlannin Cupin voitto 2000, 2002, 2003 *Skotlannin Liigacupin voitto 1999, 2002, 2003, 2005 == Lähteet == == Aiheesta muualla == *Profiili Rangersin sivuilla *Profiili Rangersin Hall of Famen sivuilla *Profiili Skotlannin jalkapalloliiton sivuilla *Profiili FootballDatabase-tietokannassa Luokka:Skotlantilaiset jalkapalloilijat Luokka:Vuonna 1978 syntyneet Luokka:Elävät henkilöt
Paul-Eerik Rummo

thumb|Paul-Eerik Rummo (2011). Paul-Eerik Rummo (s. 19. tammikuuta 1942 Tallinna, ViroPaul-Eerik Rummo, ISIK, viitattu 24.8.2021) on virolainen runoilija ja kriitikko. Hän oli myös Reformipuolueen poliitikko. Rummo valmistui Tarton yliopistosta vuonna 1965 pääaineenaan virolainen filologia. Hän kuuluu niin sanottujen neljänkymmenen kirjeen allekirjoittajiin. Rummo toimi vuosina 2003–2007 Viron kansansuhteiden ministerinä. Hänet valittiin yhdenteentoista Riigikoguun 4. maaliskuuta 2007. Rummon isä Paul Rummo (1909–1981) oli tunnettu kirjailija. Rummo on naimisissa näyttelijä-kirjailija Viiu Härmin kanssa. Rummo on työskennellyt Tallinnan draamateatterin dramaturgina. Runotuotantonsa alkuvaiheessa hän kirjoitti kansanlaulun tyylistä keskeislyriikkaa ja harrasti myös kielellistä kokeilua. Hän kirjoitti myös näytelmiä ja elokuvakäsikirjoituksia. Rummon kirjoittamia näytelmiä ovat Tuhkimoleikki ja Pseudopus. ==Lähteet== Luokka:Riigikogun jäsenet Luokka:Virolaiset runoilijat Luokka:Dramaturgit Luokka:Kriitikot Luokka:Viron ministerit Luokka:Viron reformipuolueen poliitikot Luokka:Viron puolueiden puheenjohtajat Luokka:Vuonna 1942 syntyneet Luokka:Elävät henkilöt
20 toivottua levytystä

20 toivottua levytystä on suomalaisen laulajan Paula Koivuniemen kokoelma- albumi. Se julkaistiin vuonna 1987. == Kappaleet == # # # # # # # # # # # # # # # # # # # # == Lähteet == Luokka:Vuoden 1987 kokoelma-albumit Luokka:Paula Koivuniemen albumit
Statius

Publius Papinius Statius (n. 40–96) oli roomalainen runoilija latinalaisen kirjallisuuden niin sanotulla "hopeisella kaudella". Hän syntyi Italiassa nykyisen Napolin alueella. Statiuksen tunnetuimmat teokset ovat Thebais, eepos Seitsemän Thebaa vastaan sekä runokokoelma Silvae, joka avaa näkymän aikansa kirjallisiin piireihin ja elämään keisari Domitianuksen hovissa. Vaikka Statiuksesta tiedetään nykyään vähän, oli hän vuosisatoja eräs tunnetuimmista antiikin Rooman runoilijoista jääden toiseksi ainoastaan Vergiliukselle. Hänet muistetaan runojensa lisäksi myös henkilöhahmona Danten Jumalaisesta näytelmästä sen Kiirastuli-osiosta. == Aiheesta muualla == * Statius, Thebaid, kääntänyt J.H. Mozley * Statius, Achilleis, kääntänyt J.H. Mozley Luokka:40-luvulla syntyneet Luokka:Roomalaiset eeppiset runoilijat Luokka:Vuonna 96 kuolleet
M/S Hurst Point

M/S Hurst Point () on englantilaisen AWSR Shippingin omistama rahtialus. Alus on rakennettu vuonna 2002 Flensburger Schiffbau-Gesellschaftin telakalla Flensburgissa, Saksassa. Kuollutta painoa aluksella on 13 274 tonnia. Hurst Point on rekisteröity Yhdistyneen kuningaskunnan lipun alle ja sen kotisatama on Lontoo. Hurst Pointin sisaraluksia ovat M/S Hartland Point, M/S Eddystone, M/S Beachy Head, M/S Anvil Point ja M/S Longstone. == Käyttöhistoria == 21\. tammikuuta 2002 aluksen köli laskettiin vesille ja 19. huhtikuuta alus laskettiin vesille. 16. elokuuta alus luovutettiin AWSR Shippingin omistukseen, joka rekisteröi aluksen Yhdistyneen kuningaskunnan lipun alle ja kotisatamaksi tuli maan pääkaupunki Lontoo. == Lähteet == == Aiheesta muualla == *Fakta om Fartyg – M/S Hurst Point Hurst Point
Kiiskilahti

Kiiskilahti oli yksi Virolahden kylistä. Pariisin rauhansopimuksessa 1947 toisen maailmansodan jälkeen Kiiskilahti jäi suurimmaksi osaksi Neuvostoliiton puolelle osana luovutettua Karjalaa, joskin osa kylän maa- ja vesialueista jäi Suomen puolelle. Kiiskilahden lähin naapurikylä Suomen puolella rajaa on Hämeenkylä. 1500- ja 1600-lukujen vaihteessa lähes parinkymmenen vuoden ajan Kiiskilahdella toimi kruunun laivaveistämö (bankstad). Siellä rakennettiin laivastoa varten useita pienehköjä rannikkoaluksia, kuuttoja, lotjia ja pinasseja. Veistämössä työskenteli ajoittain useita kymmeniä miehiä.Veikko Mattila: Virolahden pitäjän elinkeinoelämästä 1500- ja 1600-luvuilla. Ankkapurha II, Kymenlaakson Osakunnan kotiseutujulkaisu, Kotka 1949. s. 161 Kruunun veistämötoiminta Suomessa. Kirjoittaja: Hannu Konttinen Kansantarinoiden mukaan Kiiskilahdessa kerrottiin olleen kaupunki ja myöhemmin sitä kutsuttiin vielä pilkallisesti Rämsänkaupungiksi tai Rämpsänkaupungiksi.Naapureita – Laitsalmi, Kiiskilahti, Mustamaa. Itäviitta No 8. s. 29-31. (perustuu Matti Nakarin haastatteluun)Kaukiainen, Yrjö: Virolahden historia I 1850-luvulle. Virolahden kunta, Lappeenranta 1970 s. 63R. Rosen: Vehkalahden pitäjän historia. Helsinki 1936, s. 59 Ainoa vierasperäinen paikannimi Kiiskilahdessa oli Nääsinniitty. Vanhoina aikoina Kiiskilahdessa oli neljä taloa: Olli, Vilppu, Kiiski ja Nakari. Nämä talot sijaitsivat kaikki lähekkäin. Kiiski-nimeä tavataan myös Viipurin pitäjässä,Kaukiainen, Yrjö: Virolahden historia I 1850-luvulle. Virolahden kunta, Lappeenranta 1970 s. 51 jossa on Kiiskilän kylä ja tarinoiden mukaan Nakarin suku on kotoisin Baltiasta.Kaukiainen, Yrjö: Virolahden historia I 1850-luvulle. Virolahden kunta, Lappeenranta 1970 s. 57 Vuonna 1641 eversti Leonhard von Vietinghoff sai läänityksekseen muun muassa Kiiskilahden kylän. Läänitys peruuntui isossa reduktiossa ja vuonna 1705 kiiskilahtelainen Martti Yrjönpoika Kiiski osti 650:lla kuparirahalla von Vietinghoff-suvun ratsutilan Koskelan kylästä. Myöhemmin laajentunut kylä sijaitsi Koskelanjoen suun länsipuolella olevan Yllahden länsirannalla. Talvisodan kynnyksellä taloja oli 21 ja torppareita 5. Kansakoulu Kiiskilahteen perustettiin 1911. Perimätiedon mukaan Suursaaren Kiiskinkylän asutus on saanut sekä alkunsa että nimensä Kiiskilahdesta.Saara Peltola: Suursaari menneinä aikoina. Helsinki 1960, s. 37-38 Kiiskin suvun jäseniä on pesiytynyt vuonna 1642 Vehkalahden Tammioon, 1644 Lavansaareen, 1658 Suursaareen ja viimeistään 1669 Tytärsaareen.Kymistä Kotkaan, osa I. Porvoo 1999, s. 157 Todennäköisesti ainakin osa näistä Kiiskeistä oli kotoisin Kiiskilahdelta. == Lähteet == ==Aiheesta muualla== *Kiiskilahti Asko Korpelan kotisivuilla Luokka:Virolahden luovutetut kylät Luokka:Viipurin piiri (Leningradin alue)
Far Cry 2

Far Cry 2 on Ubisoftin kehittämä ja julkaisema ensimmäisen persoonan ammuntapeli, joka julkaistiin vuonna Microsoft Windowsille, PlayStation 3:lle ja Xbox 360:lle. Peliä varten luotiin uusi pelimoottori, vaikka itse peli on jatko-osa Far Crylle. Pelin juonella ja tapahtumapaikalla ei kuitenkaan ole mitään yhteyttä edeltäjäänsä. Alkuperäisen pelin tehnyt Crytek ei ollut kehittämässä jatko-osaa, sillä se myi oikeutensa pelisarjaan Ubisoftille. Pelin tapahtumapaikka on Afrikka, ja avoin pelialue on suurudeltaan yli 50 neliökilometriä. Pelisarjan seuraava osa on Far Cry 3. == Pelaaminen == Pelissä tavattavat aseet jakautuvat ensisijaisiin, toissijaisiin ja erikoisaseisiin, joita on yksinpelissä mahdollista sekoittaa useisiin pelaajalle mieleisiin varustekokonaisuuksiin. Moninpelissä aseet on jaettu kuuteen erilaiseen luokkaan; kommandoon (Commando), tarkka-ampujaan (Sharpshooter), sissiin (Guerrilla), kapinalliseen (Rebel), tykkimieheen (Gunner) ja sabotööriin (Saboteur), joiden väliltä pelaaja valitsee. Näin ollen varustekokonaisuuksien yhdisteleminen on rajoitetumpaa, ja luokka määrittelee lähinnä, minkälaisia aseita pelaajan on mahdollista käyttää. Missään luokassa ei muihin luokkiin nähden ole käytössä keskenään samanlaisia aseita. == Juoni == Pelin alussa pelaajan valitsema hahmo istuu taksin kyydissä. Hän on juuri saapunut nimeämättömään Afrikan valtioon tehtävänään tappaa kahta armeijaa varustava asekauppias, "The Jackal". Taksin saavuttua Palan-nimisessä kylässä olevalle hotellille malariatartunnan saanut pelihahmo pyörtyy. Hän herää hotellihuoneessa, jossa Jackal juttelee pelaajalle. Pelihahmo pakenee paikalta ja pelaaja pyörtyy taas. Hänen herättyään Palassa on meneillään hurja taistelu. Pelaaja liittyy taistoon, mutta haavoittuu vakavasti. Sen jälkeen hän herää joko UFLL:n (vasemmisto) tai APR:n (oikeisto) leirissä ja saa pikaisen koulutuksen selviytymisestä sodan keskellä. Lisäksi pelaaja saa kaksi ensimmäistä kaveriaan. Alkutehtävien jälkeen pelaaja käsketään etsimään ja tappamaan Jackal. Jackalia ei voi kuitenkaan tavata ennen kuin on suorittanut oikeat päätehtävät. == Kehitys == Alun perin pelissä piti olla paljon elämää ja esimerkiksi saalistajaeläimiä. "Pitää vain karsia pelin sisältöä ja keskittyä oleelliseen", sanoi pelin tuottaja Louis-Pierre Pharandin. Olennaisella tarkoitetaan, että pelissä pitäisi olla pitkälle kehittynyt tekoäly ja paljolti tuhoutuva ympäristö. Laaja ja vapaa maailma on myös keskeisessä roolissa. == Lähteet == * http://www.peliplaneetta.fi/tietokonepelit/uutiset/10539/Far-Cry-3n-kehitys- vahvistui/ == Aiheesta muualla == * * Viralliset kotisivut * Haastattelu 1 * Haastattelu 2 Luokka:Far Cry Luokka:Vuoden 2008 videopelit Luokka:Ensimmäisen persoonan ammuntapelit Luokka:PlayStation 3 -pelit Luokka:Xbox 360 -pelit Luokka:Windows-pelit Luokka:Avoimen pelimaailman pelit Luokka:Toimintaseikkailupelit
Raging Silence

Raging Silence on hard rock -yhtye Uriah Heepin seitsemästoista studioalbumi vuodelta 1989. Levy oli ensimmäinen studioalbumi nykyisen laulusolistin Bernie Shaw’n kanssa. Toinen uusi jäsen albumilla on kosketinsoittaja Phil Lanzon, joka siirtyi Uriah Heepiin Sweet-yhtyeestä.Albumin Expanded Deluxe Editionin kansilehtinen. Molemmat tosin olivat tehneet debyyttinsä yhtyeen riveissä jo vuoden 1988 livealbumilla Live in Moscow. Raging Silencella esiintyvä kokoonpano pysyi koossa aina vuoteen 2007 asti. Kappaleen ”Blood Red Roses” sävelsi yhtyeen aikaisempi laulaja Peter Goalby. Lisäksi yhtye versioi kolme eri esittäjien aiemmin levyttämää kappaletta. Esimerkiksi avausraita ”Hold Your Head Up” on cover Argent-yhtyeen hitistä. Albumin julkaisun jälkeisellä kiertueella Uriah Heep esiintyi 38:ssa maassa.Uriah Heep story yhtyeen kotisivuilla Basisti Trevor Bolder on myöhemmin kuvaillut Raging Silencea albumiksi, joka palautti Uriah Heepin maanpinnalle, eivätkä ihmiset enää pitäneet yhtyettä kuolleena. Albumi sai myös hyvää palautetta kriitikoilta. ==Kappaleet== A-puoli # # # # # B-puoli # * # # # # ===Expanded De-Luxe Edition -bonuskappaleet (Sanctuary 2006)=== # * # # # # # # ==Singlet== ==Kokoonpano== ===Uriah Heep=== *Mick Box - kitarat *Lee Kerslake - rummut, laulu *Trevor Bolder - bassokitara, laulu *Phil Lanzon - kosketinsoittimet, laulu *Bernie Shaw - laulu ===Vierailijat=== *Brett Morgan - rummut *Frank Ricotti - lyömäsoittimet *Jouset kappaleessa ”When the War Is Over” sovittanut ja soittanut Phil Lanzon *Venäjänkieliset sanat kappaleessa ”Cry Freedom” puhuu Marie Zackojiva ==Arvostelut== *Allmusic () linkki ==Lähteet== Luokka:Uriah Heepin albumit Luokka:Vuoden 1989 albumit
In Times Before the Light

In Times Before the Light on norjalaisen metallibändi The Kovenantin debyyttialbumi. Se julkaistiin vuonna 1996 levymerkillä . Levyllä soittavat Nagash (Stian Arnesen) ja Blackheart (Amund Svensson). Levyn soundimaailma on melko tunkkainen ja suttuinen, joka oli tuohon aikaan hyvin yleistä, mutta musiikki itsessään oli melodista black metal -musiikkia jopa pienillä doom metal -vivahteilla. Albumi uudelleennauhoitettiin vuonna 2002, jolloin sen soundi muuttui puhtaammaksi ja musiikki itse tehtiin enemmän industrial- tyylisemmäksi. ==Kappaleet== Kaikki kappaleet säveltänyt ja sanoittanut Covenant. # # # # # # # # # # === Uusintapainoksen bonuskappaleet === # * # # == Kokoonpano == * Nagash (Stian Arnesen, N. Blackheart alkup. kansilehtisessä) – laulu, rummut, syntetisaattori * Blackheart (Amund Svensson, T. Blackheart alkup. kansilehtisessä) – kitara, bassokitara, syntetisaattori === Muut tekijät === * Sire Johannesen – tuottaja, äänittäjä * Noctis Irae – vastaava tuottaja * Alex Kurtagić – kansikuva * Christophe Szpajdel – logo == Aiheesta muualla == * * Luokka:Vuoden 1997 esikoisalbumit Luokka:The Kovenantin albumit
TIETY

TIETY - Tietotyötutkinto on yksi TIEKE Tietoyhteiskunnan kehittämiskeskus ry:n ohjelmistoriippumattomista tutkinnoista. TIETY - Tietotyötutkinnon tavoitteena on edistää tietotyötaitoja työelämälähtöisesti. TIETY - Tietotyötutkinnon suorittaminen edellyttää aina tutkintoon valmistavaan koulutukseen osallistumista. Koulutuksen aikana osallistujille kehittyy paremmat valmiudet kehittää omia sekä organisaatioiden toimintamalleja. TIETY - Tietotyötutkinnon suorittaneilla on kyky hyödyntää tieto- ja viestintäteknisiä taitoja monipuolisesti, verkottuneesti ja luovasti. Tutkinnossa korostuu perinteisen yksilöllisen tekemisen lisäksi yhteisöllinen toiminta ja tutkinto lisää suorittajien kykyä työskennellä ammatillisissa ryhmissä ja verkostoissa käyttäen tieto- ja viestintäteknologiaa välineenään. Yksi keskeisistä tavoitteista on lisätä tutkinnon suorittajien innovatiivisuutta ja rohkaista heitä soveltamaan uusia tekniikoita omassa työssään. TIETY - Tietotyötutkinnon esitietovaatimuksena on Kansalaisen @ -kortin tasoisten tietojen ja taitojen hallitseminen. TIETY -Tietotyötutkinto soveltuu monikäyttöisenä erilaisten kohderyhmien koulutuksiin. Koulutusta voidaan toteuttaa esim. henkilöstö- tai työvoimakoulutuksena tai TIETY - Tietotyötutkinto voidaan sisällyttää osaksi muuta koulutusta (esim. toisen asteen ammatilliset tutkinnot). TIETY - Tietotyötutkinnon näyttökokeita voi järjestää vain siihen oikeuden (lisenssin) saanut organisaatio. TIETY - Tietotyötutkinto koostuu 4 moduulista: * Työ tietoyhteiskunnassa * Yhteistoiminta ja viestintä * Tiedonhaku ja -hallinta * Tietoturva ja tietosuoja Tutkinto suoritetaan näyttökokein. Moduulien 2–4 näyttökokeet sisältävät koulutuksen aikana tehtäviä yksilö- tai ryhmätöitä ja soveltavan tehtävän. Moduuli 1, Työ tietoyhteiskunnassa, suoritetaan verkossa tehtävänä käsitetestinä. Testausmalli vahvistaa näin tutkinnon lähtökohtia: ymmärtäminen, soveltaminen ja yhteisöllinen tekeminen. == Katso myös == TIEKE:n tietokoneen käyttäjän ajokorttitutkinnot *Tietokoneen_ajokortti == Aiheesta muualla == * Luokka:Tutkinnot Luokka:Suomen koulutus
Leroy Colquhoun

Leroy Colquhoun (s. 1. maaliskuuta 1980) on jamaikalainen yleisurheilija. Colquhoun oli mukana Birminghamin sisäratojen MM-kisoissa 2003 Jamaikan joukkueessa, joka voitti MM-kultaa 4 x 400 metrin viestijuoksussa.Miesten 4x400 metrin tulokset, IAAF Seuraavana vuonna hän oli Budapestin sisäratojen MM-kisoissa mukana Jamaikan 4 x 400 metrin viestissä MM-kultaa voittaneessa joukkueessa.http://www.iaaf.org/WIC04/results/gender=M/discipline=4X4/combCode=hash/roundCode=f/index.html ==Ennätykset== * 400 metrin juoksu: 45,50 (2001) * 300 metrin aitajuoksu: 36,08 (2002) * 400 metrin aitajuoksu: 48,79 (2005) ==Lähteet== Luokka:Jamaikalaiset pikajuoksijat Luokka:Vuonna 1980 syntyneet Luokka:Elävät henkilöt
Prometheus (kuu)

Prometheus on Saturnuksen kuu. Se löydettiin vuonna 1980 Voyager-luotaimen kuvista ja sille annettiin alun perin nimeksi S/1980 S 27. Vuonna 1985 viralliseksi nimeksi valittiin Kreikan mytologiasta otettu nimi Prometheus. Kuusta käytetään myös nimeä Saturn XVI. Prometheus on muodoltaan erittäin pitkänomainen. Kuussa on useita harjanteita, laaksoja ja monia noin 20 kilometriä halkaisijaltaan olevia kraattereita. Alhaisesta tiheydestä ja korkeasta heijastuskyvystä päätellen Prometheus on huokoinen ja jäinen kappale. Prometheus on Saturnuksen F-renkaan sisäreunan kiertolainen. Cassini- avaruusluotaimen ottamista kuvista on nähtävissä, miten kuun painovoima luo sykeröitä F-renkaaseen. ==Katso myös== *Asteroidi 1809 Prometheus, joka löydettiin 1960.JPL Small-Body Database Browser: 1809 Prometheus (2522 P-L) ==Lähteet== == Aiheesta muualla == Luokka:Saturnuksen kuut
Ehnroosin koulu

Ehnroosin koulu on Mäntsälässä sijaitseva yläkoulu, jossa on lukuvuonna 2024-2025 noin 430 oppilasta. Ehnroosin koulun kanssa samoissa tiloissa on toiminut myös Mäntsälän lukio, joka siirtyi uudisrakennukseen lukuvuoden 2007–2008 alussa. Vanha Ehnroosin koulun päärakennus purettiin vuonna 2016, ja koulu toimi tontilla sijainneissa väistötiloissa vuoden 2022 kevääseen saakka. Uusi koulurakennus valmistui vanhan tilalle elokuussa 2022. Koulu on nimetty rovasti Abraham Ehnroosin mukaan. ==Lähteet== == Aiheesta muualla == * Ehnroosin koulu Luokka:Mäntsälän kirkonkylä Luokka:Mäntsälän peruskoulut
Helsingfors Dagblad

Helsingfors Dagblad oli Helsingissä vuosina 1862–1889 ilmestynyt vaikutusvaltainen ruotsinkielinen liberaali päivälehti. Lehden perusti Otto Reinhold Frenckell, joka oli sen ensimmäinen päätoimittaja. Muita lehden perustamisessa mukana olleita olivat muun muassa Leo MechelinVapaa sana ja Carl Gustaf Estlander.Estlander, Carl Gustaf (1834 - 1910) - Kansallisbiografia Lehden toimittajat yleensäkin olivat samalla keskeisiä valtiopäivämiehiä.Suomen poliittinen järjestelmä Lehti kannatti 1860-luvulla syntynyttä liberaalia suuntausta ja poliittista ryhmittymää. Lehti ei pitänyt kielitaistelua merkittävänä vaan kiinnitti huomiota maan valtiollisen aseman kehittämiseen. Lehdessä julkaistiin joulukuussa 1880 Liberaalisen puolueen ohjelma, jota on pidetty Suomen ensimmäisenä puolueohjelmana. Se synnytti fennomaaneissa vastustusta. Puolue jäi melko lyhytikäiseksi. Lehden liberaalia linjaa kuvastaa, että kun vuosien 1863–1864 valtiopäivillä oli keskusteltavina ja päätettävinä eräitä naisia koskevia kysymyksiä, lehti julkaisi kirjoitussarjan naisten kansalaisoikeuksien parantamisesta, vetosi naisten keskinäiseen solidaarisuuteen ja pohti keinoja naisten taloudellisen aseman parantamiseksi.Snelman200.fi Lehti ehdotti 26. elokuuta 1863 valtiopäivien lippukeskustelun aikaan lipuksi sinivalkoista ristilippua. Asia ei edennyt, mutta siniristilippu jäi vesiliikenteessä käyttöön puolivirallisena Suomen lippuna.Kirjastot.fi Helsinfors Dagbladiin yhdistyi vuonna 1866 Helsingfors Tidningar, ja syntynyt uusi lehti jatkoi nimellä Helsingfors Dagblad.Topelius – kronologia ==Päätoimittajat== * E. Berg 1863–1864 *Robert Lagerborg 1865–1882 *Robert Castrén 1882–1883 *Anders Herman Chydenius 1883–1887 *Gustaf Lönnbeck 1888–1889 ==Lähteet== == Aiheesta muualla == * Helsingfors Dagblad Historiallinen sanomalehtikirjasto 1771–1910 Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Kawasaki (moottoripyörämerkki)

Kawasaki jūkōgyō Motorcycle & Engine Company () on japanilainen moottoripyörävalmistaja. Kawasakin päätehdas on Akashi Cityssä Japanissa, mutta sen lisäksi tuotantolaitoksia on USA:ssa, Etelä-Amerikassa ja Aasian maissa. Kawasakin moottorivalikoima saattaa olla monipuolisin kaikista moottoripyörävalmistajista. Sen mallistoon kuuluu esimerkiksi mekaanisesti ahdettuja moottoreita, sähkömoottoreita ja hybridimalleja. Moottoripyörän moottorien suunnittelu alkoi moottorilla KE-1 (Kawasaki Engine 1) vuonna 1949, ja suunnittelu saatiin valmiiksi vuonna 1952. 148 cm³:n ja 4 hv:n moottorin massatuotanto alkoi vuonna 1953. Alussa Kawasaki-moottoreita käytettiin mm. Meihatsu-merkkisissä (Kawasaki Meihatsu industries) moottoripyörissä . Ensimmäisen Kawasaki-moottoripyörän valmisti vuonna 1961 Kawasaki Aircraft Co. Ltd., joka toimi tuolloin omana yrityksenään . Moottoripyöriä valmistaa nykyisin Kawasaki Heavy Industries Ltd:n Motorcycle & Engine -liiketoimintaosasto. Moottoripyöriä valmistetaan Japanissa, Yhdysvalloissa, Filippiineillä, Indonesiassa ja Thaimaassa . Mallisto ulottuu supersport- luokan Ninja-malleista motocrossiin. Vuoteen 1996 mennessä moottoripyöriä oli valmistettu 10 miljoonaa kappaletta. Kawasaki kilpailee kansainvälisesti World Suberbike -sarjassa sekä erilaisissa motocross-sarjoissa . Kawasaki Racing Teamin kilpailuväri on vihreä. == Moottoripyörämallisto == thumb|250px|Kawasaki Z750:n polttoainetankin muotoilua. thumb|250px|Kawasaki ZX-6R 2000:n mittaristoa. Mittaristoon on lisätty laitteita, koska moottoripyörä on kiihdytyskilpailukäytössä. === Nykyinen mallisto === (Sumeko Oy:n Suomeen maahantuomat pyörät vuonna 2019/20) ==== Hypersport ==== * Kawasaki Ninja H2, Ninja H2 Carbon, Ninja H2R ==== Supersport & sport ==== * Kawasaki Ninja ZX-10R KRT Replica, Ninja ZX-6R * Kawasaki Ninja 650, 400, 125 ==== Supernaked ==== * Kawasaki Z H2 *Kawasaki Z1000 * Kawasaki Z1000 R Edition * Kawasaki Z900 A2-ajokorttiluokkaan * KawasakiZ900 * KawasakiZ650 *Kawasaki Z400 *Kawasaki Z125 ==== Z900 (Modern Classic) ==== * Kawasaki Z900RS, Z900RS CAFE ==== Sport tourer ==== * Kawasaki Ninja H2 SX SE+, SE * Kawasaki Z1000SX * KawasakiZZR1400 * KawasakiZZR1400 Performance Sport ==== Cruiser ==== * Kawasaki Vulcan S ==== Adventure Tourer ==== * Kawasaki Versys 1000 * Kawasaki Versys 650 * Kawasaki Versys X 300) ==== Skootterit ==== * Kawasaki J300 === Tuotannosta poistunut mallisto === Kawasaki-klassikot valmistuksen aloittamisvuoden mukaisessa järjestyksessä, suluissa tuotantovuodet , . Klassikko-Kawasakeihin keskittynyt merkkikerho Suomessa on Classic Kawasaki Club Finland * Kawasaki J1, 85 cc (tod. 81,5 cc) (1965-68) * Kawasaki H1, 500 cc (1969-75) * Kawasaki W1, 650 cc (1966-1974) * Kawasaki Z1, Z900, 900 cc (1972-74) * Kawasaki Z1300, 1300 cc (1979-89) * Kawasaki GPZ900R, 900 cc (1983-) * Kawasaki W650 (1998 - , ei viedä enää Japanin ulkopuolelle) == Aiheesta muualla == * Kawasaki-moottoripyörät * Kawasaki-moottoripyörät * http://www.cyclechaos.com/wiki/Kawasaki_Models-US == Viitteet == Luokka:Kawasaki Heavy Industries Luokka:Japanilaiset moottoripyörävalmistajat fr:Kawasaki Heavy Industries#Moto
Robert Beltran

Robert Adame Beltran (s. 19. marraskuuta 1953 Bakersfield, Kalifornia, Yhdysvallat) on amerikkalainen näyttelijä. Hänen tunnetuin roolinsa on ollut komentaja Chakotay televisiosarjassa Star Trek: Voyager. ==Tausta== Beltranin vanhemmat ovat meksikolaisia. Hänellä on seitsemän veljeä sekä kaksi siskoa. Samasta sisarusparvesta on lähtöisin myös tunnettu jazz-muusikko Louie Cruz Beltran. Robert Beltran kävi Etelä-Bakersfieldin high schoolia sekä Bakersfieldin yliopistoa. ==Ura== Beltran valmistui Kalifornian yliopistosta. Vuodesta 1979 lähtien hän on näytellyt teatterissa sekä elokuvissa. Beltranin ensimmäinen elokuvarooli oli vuonna 1981 elokuvassa Zoot Suit. Hänen ehkä tunnetuin roolinsa on tieteistelevisiosarjassa Star Trek: Voyager, jossa hän näytteli vuodesta 1995 aina vuoteen 2001 asti. Robert Beltran voitti Golden Eagle -palkinnon sivuosastaan edellä mainitussa Star Trek -sarjassa. Lisäksi hänellä on kaksi ehdokkuutta pienempiin palkintoihin. Beltran kuuluu myös etelälosangelesilaiseen teatteriryhmään nimeltä Classical Theater Lab. Kyseisessä ryhmässä hän tuotti, ohjasi sekä näytteli pääroolin 1997. Näytelmän nimi oli Hamlet. ===Muu ura=== Robert Beltran on juontanut/isännöinyt vuosina 1998–2001 gaalaa, joka kerää rahaa Down Sydrome -järjestölle Los Angelesissa (DSALA). Gaalassa on esiintynyt muitakin Star Trek -näyttelijöitä. USA Today -lehden mukaan tuona aikana (1998–2001) järjestö keräsi 50 000 dollaria hyväntekeväisyyteen. ==Lähteet== *Star Trek == Aiheesta muualla == * Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Aurajoen Uinti

Aurajoen Uinti oli Turussa toimiva uimaseura. Seura perustettiin sääntömuutoksella vuonna 2005 Turun Työväen Uimareiden (perustettu 1922), Turun Uimaseuran (perustettu 1910) ja Turun NMKY:n uintijaoksen (perustettu 1979) yhdistettyä koko uintitoimintansa yhteistoimintaseura Turun Uintiin. Seuran päävalmentajana toimi Lauri Rautiainen. Aurajoen Uinti oli nimenä varsin perinteikäs - samanniminen uintiseura oli eräs Suomen Uimaliiton perustajajäsenistä vuonna 1906. Seura yhdistyi Åbo Simklubb – Uintiklubi Turku muodostaen Uinti Turku – Åbo Simning maaliskuussa 2023. == Lähteet == == Aiheesta muualla == * Seuran kotisivu Luokka:Turkulaiset urheiluseurat Luokka:Suomalaiset uintiseurat Luokka:Vuonna 2005 perustetut urheiluseurat